**Láris Barnabás főépítészi véleménye:**

A felvetést szakmailag nem támogatom.

Oka:

Az Áfonya utca Budajenővel határos részén a szabályozási terv gyalogos és kerékpáros útvonalat irányoz elő. A tervezett felvetés a település jövőbeni céljait korlátozni fogja, melyet előnytelennek tartok. A közigazgatási határra magánterületet létesíteni ezen esetben nem elfogadható.

Továbbá mélyen sajnálom, hogy a képviselő testület a korábbiakban diplomáciailag bekormányozta magát ezen kényszerhelyzetbe.

Javaslom, hogy Telki Község a nevezett területet a jelenlegi állapotában, a napelemek között elközlekedés lehetőségének biztosításával adja bérbe hosszú távon.

**Koczka István építésügyi kolléga véleménye**

Dr. Balogh Csaba hrsz. 788 számú önkormányzati tulajdonú kivett út vételi ajánlatával kapcsolatban az alábbi szempontokfigyelembe vételét javaslom:

* Pétertől kapott információ szerint az út nyomvonalán nincs közmű vezeték, és tervbe sincs véve létesítés.
* A terület mai állapota spontán benőtt zöldterület, ami kívánatos hosszabb távon is megtartásra.
* A területen a szabályozási terv „főbb gyalogos és kerékpáros forgalmat” jelöl, ami nem ezen a területen, hanem a budajenői oldalon lévő úton zajlik.
* Egy esetleges vétel esetén, kérdés hogy a terület milyen övezeti besorolású legyen:      - zöldterület, magánút, építési telek? Minden képen Szabályozási Terv módosítás szükséges.
* Nem tartom kívánatosnak, hogy azoknál  a telektulajdonoknál, akik nem kívánják üzleti alapon megvásárolni a telkük mögötti keskeny 6-8 m széles sávot, ott egy másik tulajdon jöjjön létre.

**Pintér Ferenc településtervező véleménye:**

A felvetést szakmailag nem támogatja.

A Szabályozási Terv gyalogos és kerékpáros útvonalat jelöl, így bármilyen lépéshez annak módosítása szükséges.